CELEX: 32013D0680
Language: lv
Date: 2013-11-15 00:00:00
Title: 2013/680/ES: Padomes Īstenošanas lēmums ( 2013. gada 15. novembris ), ar kuru Dānijas Karalistei un Zviedrijas Karalistei atļauj pagarināt piemērošanas termiņu īpašajai atkāpei no 168., 169., 170. un 171. panta Direktīvā 2006/112/EK par kopējo pievienotās vērtības nodokļu sistēmu

27.11.2013   
            
            
               LV
            
            
               Eiropas Savienības Oficiālais Vēstnesis
            
            
               L 316/39
            
         PADOMES ĪSTENOŠANAS LĒMUMS
   (2013. gada 15. novembris),
   ar kuru Dānijas Karalistei un Zviedrijas Karalistei atļauj pagarināt piemērošanas termiņu īpašajai atkāpei no 168., 169., 170. un 171. panta Direktīvā 2006/112/EK par kopējo pievienotās vērtības nodokļu sistēmu
   (2013/680/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļu sistēmu (1) un jo īpaši tās 395. panta 1. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Vēstulēs, kas Komisijas Ģenerālsekretariātā reģistrētas attiecīgi 2013. gada 3. un 4. aprīlī, Dānija un Zviedrija pieprasīja atļauju pagarināt piemērošanas termiņu īpašajai atkāpei no Direktīvas 2006/112/EK 168., 169., 170. un 171. panta, kuros nodokļa maksātājiem ir noteikta prasība savas tiesības attiecībā uz pievienotās vērtības nodokļa (PVN) atskaitīšanu vai atmaksu īstenot tajā dalībvalstī, kurā tas ir nomaksāts.
            
         
               (2)
            
            
               Komisija 2013. gada 12. jūnija vēstulē informēja pārējās dalībvalstis par Dānijas un Zviedrijas pieprasījumiem. Komisija 2013. gada 14. jūnija vēstulē Dānijai un Zviedrijai paziņoja, ka tās rīcībā ir visa informācija, ko tā uzskata par vajadzīgu pieprasījumu izvērtēšanai.
            
         
               (3)
            
            
               Minētie pieprasījumi par atkāpi attiecas uz tāda PVN atgūšanu, kas ieturēts no maksas par Dāniju un Zviedriju savienojošā Ēresunda tilta izmantošanu. Ievērojot PVN noteikumus par pakalpojuma sniegšanas vietu attiecībā uz nekustamo īpašumu, daļa no PVN, kas ieturēts no maksas par Ēresunda tilta izmantošanu, pienākas Dānijai, bet daļa – Zviedrijai.
            
         
               (4)
            
            
               Atkāpjoties no nodokļu maksātājiem noteiktās prasības par to, ka tiesības uz PVN atskaitīšanu vai atmaksu īstenojamas tajā dalībvalstī, kurā tas ir nomaksāts, Dānijai un Zviedrijai ir atļauts piemērot īpašus noteikumus, kas ļauj nodokļu maksātājiem PVN atgūt no vienas pārvaldes iestādes. Atļauju pirmo reizi piešķīra ar Padomes Lēmumu 2000/91/EK (2), un tās piemērošanas termiņu pagarināja ar Padomes Lēmumiem 2003/65/EK (3) un 2007/132/EK (4).
            
         
               (5)
            
            
               Tiesiskie un faktiskie aspekti, kas bija par pamatu minētajai atkāpei, nav mainījušies un joprojām pastāv. Tāpēc būtu jāatļauj Dānijai un Zviedrijai īpašo atkāpi noteiktu laiku piemērot arī turpmāk.
            
         
               (6)
            
            
               Atkāpei nav nelabvēlīgas ietekmes uz Savienības pašu resursiem, ko veido PVN,
            
         IR PIEŅĒMUSI ŠO LĒMUMU.
   1. pants
   Atkāpjoties no 168., 169., 170. un 171. panta Direktīvā 2006/112/EK, ar šo Zviedrijai un Dānijai, lai atgūtu PVN, kas ieturēts no maksas par Ēresunda tilta starp divām valstīm izmantošanu, atļauj piemērot šādu procedūru:
   
               a)
            
            
               nodokļa maksātāji, kas veic uzņēmējdarbību Dānijā, savas tiesības atskaitīt PVN, kas nomaksāts par Zviedrijas teritorijā esošās tilta daļas izmantošanu, var īstenot Dānijā, iekļaujot to konkrētā perioda nodokļu deklarācijā;
            
         
               b)
            
            
               nodokļa maksātāji, kas veic uzņēmējdarbību Zviedrijā, savas tiesības atskaitīt PVN, kas nomaksāts par Dānijas teritorijā esošās tilta daļas izmantošanu, var īstenot Zviedrijā, iekļaujot to konkrētā perioda nodokļu deklarācijā;
            
         
               c)
            
            
               nodokļa maksātāji, kas neveic uzņēmējdarbību nevienā no iepriekš minētajām dalībvalstīm vēršas Zviedrijas iestādēs, lai atgūtu par maksu ieturēto PVN, tostarp arī to daļu, kas ieturēta par Dānijas teritorijā esošās tilta daļas izmantošanu, saskaņā ar Padomes Direktīvā 2008/9/EK (5) vai Padomes Direktīvā 86/560/EEK (6) noteikto procedūru.
            
         2. pants
   Šo lēmumu piemēro no 2014. gada 1. janvāra līdz 2020. gada 31. decembrim.
   3. pants
   Šis lēmums ir adresēts Dānijas Karalistei un Zviedrijas Karalistei.
   
      Briselē, 2013. gada 15. novembrī
      
         
            Padomes vārdā –
         
            priekšsēdētājs
         
         R. ŠADŽIUS
      
   
   
      (1)  OV L 347, 11.12.2006., 1. lpp.
   
      (2)  Padomes Lēmums 2000/91/EK (2000. gada 24. janvāris), ar kuru Dānijas Karalistei un Zviedrijas Karalistei atļauts piemērot īpašus noteikumus, atkāpjoties no 17. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 28, 3.2.2000., 38. lpp.).
   
      (3)  Padomes Lēmums 2003/65/EK (2003. gada 21. janvāris), ar kuru pagarina termiņu Lēmumam 2000/91/EK, ar ko Dānijas Karalistei un Zviedrijas Karalistei atļauj piemērot pasākumu, atkāpjoties no 17. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 25, 30.1.2003., 40. lpp.).
   
      (4)  Padomes Lēmums 2007/132/EK (2007. gada 30. janvāris), ar kuru pagarina termiņu Lēmumam 2000/91/EK, ar ko Dānijas Karalistei un Zviedrijas Karalistei atļauj piemērot pasākumu, atkāpjoties no 17. panta Padomes Sestajā direktīvā 77/388/EEK par to, kā saskaņojami dalībvalstu tiesību akti par apgrozījuma nodokļiem (OV L 57, 24.2.2007., 10. lpp.).
   
      (5)  Padomes Direktīva 2008/9/EK (2008. gada 12. februāris), ar ko nosaka sīki izstrādātus noteikumus Direktīvā 2006/112/EK paredzētajai pievienotās vērtības nodokļa atmaksāšanai nodokļa maksātājiem, kas neveic uzņēmējdarbību attiecīgās valsts teritorijā, bet veic uzņēmējdarbību citā dalībvalstī (OV L 44, 20.2.2008., 23. lpp.).
   
      (6)  Padomes Trīspadsmitā direktīva 86/560/EEK (1986. gada 17. novembris) par dalībvalstu likumu saskaņošanu attiecībā uz apgrozījuma nodokļiem – pievienotās vērtības nodokļa atmaksāšanas kārtība nodokļiem pakļautajām personām, kas nav reģistrētas Kopienas teritorijā (OV L 326, 21.11.1986., 40. lpp.).